ABM ดีดต่อ 7% ผบห.ย้ำเป้า 5 ปีรายได้แตะ 5 พันล. รุกขยายธุรกิจเทรดดิ้งเต็มสูบ
ABM วิ่งต่อ 7% ฟากผู้บริหารส่งซิกผลงานปี 64 โตเด่น รายได้นิวไฮ 1.9 พันลบ. กางแผน 5 ปี ดันรายได้โตแตะ 5 พันลบ.
ABM วิ่งต่อ 7% ฟากผู้บริหารส่งซิกผลงานปี 64 โตเด่น รายได้นิวไฮ 1.9 พันลบ. กางแผน 5 ปี ดันรายได้โตแตะ 5 พันลบ.
10 ก.พ. 2565

ผู้สื่อข่าวรายงานว่า ราคาหุ้น บริษัท เอเชีย ไบโอแมส จำกัด (มหาชน) หรือ ABM ณ เวลา 10:39 น. อยู่ที่ระดับ 3.18 บาท บวก 0.22 บาท หรือ 7.43% สูงสุดที่ระดับ 3.26 บาท ต่ำสุดที่ระดับ 3.10 บาท ด้วยมูลค่าการซื้อขาย 154.08 ล้านบาท
 
ด้านนายปองธรรม แดนวังเดิม รองกรรมการผู้จัดการ ABM เปิดเผยว่า บริษัทตั้งเป้าภายใน 5 ปีข้างหน้าจะมีรายได้รวมแตะระดับ 5 พันล้านบาท โดยปัจจุบันธุรกิจเทรดดิ้ง (กะลาปาล์ม-ไม้สับ-ชีวมวลอัดแท่ง) คิดเป็นสัดส่วน 98% ของรายได้รวม นั้นยังคงมีการเติบโตที่ดี และบริษัทเตรียมรุกกลุ่มธุรกิจใหม่เพิ่มเติมเร็วๆ นี้
ส่วนผลงานไตรมาส 4/64 คาดจะเติบโตโดดเด่น ซึ่งธุรกิจเทรดดิ้งมีกลุ่มลูกค้าทั้งในไทยและต่างประเทศ (ญี่ปุ่น-ลาว-เกาหลี) เข้ามาสั่งออเดอร์เพิ่มขึ้นต่อเนื่อง เพื่อนำไปใช้เป็นเชื้อเพลิงทดแทนเชื้อเพลิงจากถ่านหินที่ปัจจุบันราคาค่อนข้างสูง และจะเพิ่มขึ้นต่อเนื่องในปี 65
อย่างไรก็ตาม ภาพรวมในปี 64 มั่นใจรายได้รวมจะเติบโตทำนิวไฮแตะ 1.9 พันล้านบาท หรือโตกว่า 20% จากปีก่อน ส่วนปี 65 บริษัทตั้งเป้ารายได้รวมทำนิวไฮต่อเนื่องที่ 2.8 พันล้านบาท หรือโตกว่า 40% ตามความต้องการที่เพิ่มขึ้น รวมถึงบริษัทมีแผนขยายธุรกิจเทรดดิ้งด้วยการให้บริการสินค้าที่หลากหลายมากขึ้น เพราะบริษัทมีโลจิสติกส์ที่แข็งแกร่งอยู่แล้ว